|  |  |
| --- | --- |
| dkcimerf | Dunakiliti Község Önkormányzata ***9225 Dunakiliti, Kossuth Lajos u. 86***.  *Telefon/Fax: 96/671–033 Telefon: 96/671–037*  *E-mail: polgarmester@dunakiliti.hu* |



Értesítjük, a Tisztelt Szülőket, hogy a 2015/2016. nevelési évre történő

**ÓVODAI BEÍRATÁS**

**2015. április 22-én (szerdán) 8 – 16 óráig, és**

**2015. április 23-án (csütörtökön) 8 – 12 óráig lesz**

a Dunakiliti Kiserdei Óvoda irodájában.

A dunakiliti Kiserdei Óvoda felvételi körzete: Dunakiliti – Feketeerdő

Az intézmény Alapító Okirata szerint, jogosult sajátos nevelési igényű gyermekek integrált nevelésére is.

Óvodaköteles a 2015. szeptemberétől harmadik életévét betöltő gyermek!

Azokat a gyermekeket, akik 2016. augusztus 31-ig töltik be 3. életévüket, most kell előjegyeztetni.

**Gyermekük beíratásához szükség lesz:**

* a gyermek születési anyakönyvi kivonatára,
* a gyermek és a szülő nevére kiállított személyi azonosítót és lakcímet igazoló hatósági igazolványra (lakcím kártya),
* a gyermek TAJ – számára,
* esetleges balesetbiztosítási díjra,
* valamint legalább az egyik szülő napközben elérhető telefonszámára,
* az integráltan nevelhető sajátos nevelési igényű gyermek szakértői véleményére.

A szülő az óvodai nevelésbe történő részvételre jogszabály alapján kötelezett gyermekét köteles beíratni az önkormányzat által közzétett közleményben vagy hirdetményben meghatározott időpontban. A beíratás elmulasztása szabálysértés, melyről a Szabálysértési törvény 247.§- a rendelkezik.

A felvételről, átvételről az óvoda vezetője dönt legkésőbb 2015. május 29-ig.

A felvételt elutasító döntés ellen a szülő jogorvoslattal élhet a döntés közlésétől számított tizenöt napon belül.

Dunakiliti, 2015. március 23.

Tisztelettel:

Dunakiliti Község Önkormányzata

